**RAPORT PËR REZULTATET E KONSULTIMIT PUBLIK**

1. **Titulli i draft aktit**

Mbi Projektligjin “Për prodhimin organik, etiketimin e produkteve organike dhe kontrollin e tyre”

1. **Kohëzgjatja e konsultimeve**

*Specifikoni kohëzgjatjen e përgjithshme të konsultimeve publike sa i përket ditëve të punës, përfshirë datën e hapjes dhe mbylljes së konsultimeve publike; nëse kohëzgjatja ishte më e shkurtër se 20 ditë pune e paraparë me ligj, jepni arsye për shkurtimin e kohëzgjatjes.*

Ky projektligj përcakton parimet dhe rregullat për prodhimin organik, lidhur me certifikimin dhe përdorimin e treguesve që i referohen prodhimit organik në etiketim, reklama, dhe rregullat specifike për kontrollin e produkteve organike. Projektligji përditëson rregullat me ato të BE-së, si dhe përmirëson disa dispozita ekzistuese me qëllim zbatimin me efektivitet të tyre.

Konsultimi publik në RENJK për periudhën kohore në respektim të ligjit, nga data 20.12.2023 deri më datë 22.1. 2024.

1. **Metoda e konsultimit**

*Listoni të gjitha metodat e konsultimit të përdorura, të tilla si konsultimet elektronike (Regjistri Elektronik, posta elektronike, faqet e internetit, etj.), Takimet publike, seancat e organeve këshilluese…, dhe siguroni informacione për afatin kohor, kohëzgjatjen dhe afatet e tyre. Shpjegoni se si u shpërnda informacioni mbi konsultimet e hapura, si u ftuan palët e interesuara të kontribuojnë. Përfshini gjithashtu aktivitete nga konsultimet paraprake nëse janë organizuar të tilla).*

Metodat e konsultimit të përdorura për projektligjin “Për prodhimin organik, etiketimin e produkteve organike dhe kontrollin e tyre” ishin:

* Takime paraprake konsultuese dhe shpjeguese ne MBZHR me te gjithe aktorët që përfshihen në sistemin e kontrollit të prodhimit organik, AKU, AKVMB, AREB, trupa certifikuese Bioinspecta, ku janë shpjeguar sistemi i kontrollit dhe autoritetet kompetente që përfshihen në kontrollin zyrtar të prodhimit organik, në fermë, import dhe në treg. (11.12.2023)
* Ngarkimi në platëformën organike, që menaxhohet nga shoqata shqiptare e marketingut, si dhe shpërndarja me email e projektligjit tek anëtarët e rrjetit të bujqësisë organike në shqipëri [https://aam.al/home-mkis/](https://l.facebook.com/l.php?u=https%3A%2F%2Faam.al%2Fhome-mkis%2F&h=AT350CqkevkfwhhAMkhDNqJXoNwJ0KCKRiHbjDmeeQW-W8G1FC3s7Tvr5QgSHD_hFDDzX04GLpOsTukuIKxV_qRpOzZaR5wtJwbatNnthli4hJdCSKz7_-99faYr77nDnMVhEKUXtGvBR0BNcXmQ&__tn__=-UK-R&c%5b0%5d=AT3qIfhHkRuJPV8AGg9STrmA2T1Y3Pv80QBE630hPRWDvLcmqNFcK0pQRbTyzXzk2YGLrtvC4sHbUn2LSSL5vACKupnH_3j600o75mK-jgvNmT73Pz2ZSYOvrwHDiTz0pOQ8Nm29OtX4guFl_4_jU-Vw-n2PumzLnLUneg2N0LryPMNVNcRFhksseqnm6HwKyHn8oyr2ZxoYFWH2FL42PlARqXqxfynFaiPf) (korrik 2023), nga të cilët janë mare komente me email mbi projektligjin.
* Konsultimi elektronik përmes Regjistrit Elektronik, RENJK (20.12.2023 – 22.1.2024);

Gjatë fazës së konsultimit publik në RENJK nuk ka patur komente.

* Takim dhe diskutim i projekligjit me grupet e interesuara, si eksportues, prodhues, certifikues dhe autoritetet e kontrollit, organizuar në bashkëpunim me shoqatën shqiptare të marketingut (30 Janar 2024).
1. **Palët e interesit të përfshira**

*Listoni të gjithë palët e interesuara, qoftë organizata apo individë, të cilët kanë dhënë komente/kontribut në konsultimet publike përmes metodave të ndryshme të konsultimit, gjatë gjithë procesit të hartimit.*

*Përmendni gjithashtu numrin dhe strukturën e palëve të interesuara që morën pjesë në takime publike ose seanca të organeve këshilluese.*

*Specifikoni palët e interesuara që morën pjesë në grupin e punës për hartimin e aktit.*

Projektligji është hartuar nga grupi ndërinstitucional i punës me mbështetjen e projektit BIO.RE.GOAL “Për përmirësimin e kuadrit rregullator dhe institucional për bujqësinë organike në Shqipëri”, financuar nga CEI dhe zbatuar nga CIHEAM- Bari, Itali, duke përafruar rregulloren 848/2018/KE.

Grupi i Punës për hartimin e draftit të parë të projektligjit në bashkëpunim me ekspertin e projektit BIO.RE.GOAL, miratuar me urdhërin nr.200, datë 04.05.2022, me përbërje nga sektorë të ndryshëm në MBZHR, AKU, ESHFF, DPA (drejtoria e përgjithshme e akreditimit), DPD (drejtoria e përgjithshme e doganave) dhe trupa e kontrollit Bioinspecta.

GP është rishikuar duke përditësuar specialistët nga sektorët në MBZHR që mbulojnë produktet e mbrojtjes së bimëve dhe plehëruese dhe miratuar me urdhërin nr.35, datë 24.1.2024.

Në takimet paraprake konsultuese dhe shpjeguese në MBZHR me të gjithe aktorët që përfshihen në sistemin e kontrollit të prodhimit organik, AKU, AKVMB, AREB, trupa certifikuese Bioinspecta,morën pjesë 23 inspektorë nga AKU dhe AKVMB rajonale dhe qëndrore dhe inspektorë të shërbimit të ekstensionit bujqësor nga AREB të cilët informojnë fermerët mbi rregullat e prodhimit organik.

Gjatë konsultimit publik në RENJK nuk ka pasur komente.

Në takimin me grupet e interesuara, si eksportues, prodhues, certifikues dhe autoritetet e kontrollit, organizuar në bashkëpunim me shoqatën shqiptare të marketingut me 30 Janar 2024, në Hotel Rogner, u paraqit komenti lidhur me kriterin e vënë për produktet që eksportohen të cilat duhet të mbajnë logon kombëtare dhe të paktën të plotësojnë kërkesat e ligjit shqipëtar. Ky koment u paraqit nga operatorët /eksportues si BIOBES shpk, ARONIA shpk dhe shoqata shqiptare e marketingut.

1. **Pasqyra e komenteve të pranuara me arsyetimin e komenteve të pranuara/ refuzuara**

*Gruponi komentet/ propozimet e pranuara sipas çështjes që ato ngritën;*

*Gruponi komente të ngjashme së bashku dhe renditni palët e interesuara që i ngritën ato;*

*Shpjegoni cili ishte vendimi i marrë dhe sqaroni shkurtimisht arsyet për të.*

Nga publikimi në RENJK nuk ka patur asnjë koment.

|  |  |  |  |  |
| --- | --- | --- | --- | --- |
| Çështja e adresuar(*psh. përkufizimi i ri i…, kushtet për regjistrimin e…, rregullimi i…, etj.)* | Komenti*(grumbulloni dhe përmblidhni komente identike/të ngjashme nga palët e ndryshme të interesuara së bashku)*  | Palët e interesuara *(renditni të gjithë ata që adresuan çështjen në mënyrë të ngjashme)* | Vendimi (I pranuar/I pranuar pjesërisht/I refuzuar)  | Justifikimi |
| 1. Kushtet për eksportin e produkteve organike, në projektligj është vendosur si kriter që një produkt të eksportohet nga Shqipëria si produkt biologjik dhe mund të mbajë logon kombëtare për prodhimin biologjik, nëse plotëson të paktën rregullat e përcaktuara në këtë ligj dhe kushtet e vendit ku eksportohet. 2. Pergjithesisht mendoj se përafrimi duke ndjekur modelin e kopjes se  originalit (rregullores së BE-së  2018/848) rezikon të konfuzoj ose vendos në ngërc zbatimin e neneve të caktuara të ligjit shqiptar brenda teritorit të republikës së Shqiperisë dhe të mos marrë në konsideratë vecantitë e zhvillimit të sektorit organik në vend. 3.Dua te sjell ne vemendjen tuaj qe rregullorja e BE-se per prodhimin organik 2018/848 te cilës i referohemi ne projektligj eshte e aplikueshme edhe jashtë vëndeve anëtare  të emertuara si vendet e treta, ndryshe nga projektligji shqiptar për prodhimin organik. Ne këtë kuadër nenet 33 pika 3; 34 pika 4-7 ; 54 pika 1-2; 55 pika 2 por jo vetëm  si dhe terma specifike si p.sh "vende të treta" duhet të qartësohen  bazuar ne nje diskutim logjik dhe praktik te zbatimit te tyre ne teren.  Fryma e disa neneve ne ligj duket  disi perjashtuese ose kontrolluese per standartet te tjera  private ose shteterore ne treg.  Kjo rezikon te sjelle problematika sidomos tek eksportuesit dhe importuesit e prdukteve te certifikuara sipas standarteve të tjera ndërkombëtare por jo vetëm. 4. Gjithashtu mendoj që për të shmangur një problematike të trashëguar tashmë që ka lidhje me referenca/përcaktime/anekse  teknike të zbatimit të ligjit ose të përcaktuar në ligj si VKM-të, do të  duhet të përcaktohen  dhe miratohen në të njëjtën diapazon kohor për ta bërë ligjin plotësisht të aplikueshëm në terren.   | Sipas këtij kushti produktet organike që certifikohen sipas standarteve të tjera (rregullores së BE-së dhe NOP – standarti amerikan etj) duhet të certifikohen edhe sipas ligjit shqiptar si dhe të përmbajë logon kombëtare. Vendet ku eksportojnë BAM si Gjermania, Franca etj, kërkojnë që most të vendosin logo të tjera përvec asaj të BEsë që tregon që është certifikuar sipas standartit të BE.Ky kusht do të pengonte eksportin, pasi vendet ku eksportojnë kanë kushte specifike të cilat duhet të plotësohen.Fillimisht le të vendoset jo e detyrueshme por vullnetare dhe sipas rastit atje ku eshtë e mundur mund të përmbahet edhe logo kombëtare. Grupi i operatorëve Bioalba ka paraqitur me email komentet e meposhtme. | Paraqitën komentin dhe shqetësimin mbi kriterin për eksportin operatorët organik BIOBES shpk, ARONIA shpk, dhe shoqata shqiptare e marketingut, dhe Bioalba grup.Bioalba grup i operatorëve organik | Do të diskutohet me GP, për tu vendosur opsional kushti që produktet që eksportohen të mbajnë logon kombëtare dhe të plotësojnë këkesat e ligjit shqiptar, përveç kushteve të vendit ku eksportohen. Nuk pranohetPranohet pjesërishtPranohet | Meqënëse disa importues të produkteve organike që eksportohen nga shqipëria, nuk lejojnë që të vendoset logo kombëtare në produktet finale, ky kriter do të jetë opsional, sipas rastit. Projektligji është hartuar me asistencë nga ekspertë huaj teknik dhe ekspert juridik duke transpozuar/përafruar rregulloren 848/2018/KE dhe nuk është kopje e saj. Për cdo nen janë marrë parasysh kushtet e vendit dhe janë parashikuar edhe dispozita kombëtare ku është e nevojshme, me qëllim zbatimin e këtij ligji. Pika 33/3 nuk ndryshohet sepse përcakton mënyrën si paraqiten treguesit e detyrueshëm dhe logoja kombëtare në etiketimin e produkteve organike.Neni 34 pika 4 dhe 7 dhe 55 pika 2 nuk ndryshohen, pasi në projektligj është përcaktuar qartë regjimi i importit dhe përcaktimi i vendeve të treta duke përcaktuar kushtet kur:a) produkti vjen nga vendet anëtare të BE-së dhe shoqërohet me certifikatën e operatorit e cila konfirmon se produkti është në përputhje me Rregulloren Europiane për prodhimin biologjik e cila konsiderohet ekuivalente me këtë ligj.b) produkti vjen nga një vend i tretë, dhe të gjithë operatorët/ grupet e operatorëve/ eksportuesit në vendin e tretë, janë certifikuar nga trupa kontrolli ose autoritet kontrolli të njohur nga KE si ekuivalente ose të përputhura, për importin e produkteve biologjike në BE.c) në rastet kur produkti vjen nga një vend i tretë, i cili është njohur si ekuivalent ose në përputhje, me marrëveshje tregtare me BE, për importin e produkteve biologjike në BE, të cilat konsiderohen ekuivalente edhe me këtë ligj, dhe produkti importohet me një certifikatë inspektimi të lëshuar nga këto autoritete.d) në rastet kur produkti vjen nga një vend i tretë, i cili është i njohur si ekuivalent ose në përputhje nga Shqipëria, nëpërmjet një marrëveshje tregtare.Pika 54 pika 1, është rishikuar sipas shpjegimit në komentin 1.Në projektligj parashikohet ky ligj i fillon efektet pas 2 vjetëve nga botimi si dhe aktet nënligjore duhet të përfundohen brenda 3 vjetevë nga fillimi i efekteve të këtij ligji. Gjatë kësaj periudhe kohore do të përgatiten aktet nënligjore për zbatimin e këtij ligji.Prioritet do të jetë miratimi i akteve që janë akoma boshllëk ligjor dhe zbatohen aktet nënligjore ekzistuese deri në nxjerrjen e akteve të reja.  |